"Cabo Verde ê otu kuza" ê novu “slogan” di turismu kabu-verdianu
“Cabo Verde is Something else” ( Cabo Verde ê otu kuza) ê novu “slogan” di turismu kabu-verdianu ki Ministro de Turismo, Transportes e Economia Maritima José Goncalves anunsia es segunda-fera na Portugal nun entrevista radiofoniku na RDP-Africa ( obi na kumentário).
Nes entrevista es governanti kabu-verdianu anunsia fin di empreza Cabo Verde Fast Ferry , donu di naviu Liberdadi, Praia d’Aguada y Kriola ki ten sta-du ta fazi ligason inter-ilhas. Motivu invokadu ê ki es empreza di stadu ki na si 3 anus di vida dja da un prejuiz di 425 mil kontu ka ten sustentabilidadi dentu di novu figurino di “concessão única” pa transporti maritimu ki debi entra en vigor dentu di 6 mes na Cabo Verde dipos di konkluidu prusesu di konkursu internasional ki dja foi lansadu na mes di Janeru.
Ku es novu “figurino” di xplorason di servisu maritimo ki pratikamenti ta ben fika na mo di un uniku operador stranjeru ê ka so Cabo Verde Fast Ferry ki sertamenti ta fitxa porta …
Nes mesmu entrevista José Goncalves anunsia ma pa transporta karga ku pasajeru na Cabo Verde 5 naviu ê sufisienti, y es 5 naviu ten ki rispondi a kritérios y normas di seguransa ki armadores kabu-verdianos disididamenti ka ten kapasidadi finanseru pa kumpri sen apoio di governo, apoio ki José Goncalves fla nes entrevista ma sta fora di kiston pamodi governo ka foi eleitu pa apoia “atividades económicas”.
ATOBÁ
Kenha ki si kalhar sta sfrega mon di kontenti ku es “morti anunsiadu” di emprezas kabu-verdianu di kabutajen ê grupo ETE ( maior armador portuges) ki atraves di si empreza Transisular na CV lansa es semana un servisu di kabotajen txomadu “Atobá” pa liga ku ses naviu “Ponta do Sol” portu di Praia ku Mindelo, Sal y Boavista... Es novu servisu sta vokasionadu pa distribui nes 3 ilhas tudu karga ki es mesmu empreza ta leba di Lisboa pa Praia na ses naviu “Pokahontas”… Ku es novu servisu es empreza portuges reforsa si prezensa en forsa na Cabo Verde y pa alén di prepara pa “monopoliza” transporti maritmu inter-ihas atraves di es konkursu publiku é sta també enpenhadu na ben “toma” Cabnave y na ganha konkursu pa giri kes portos + lukrativu di Cabo Verde … fonte:ok
scn_Latn por_Latn kea_Latn kea_Latn kea_Latn knc_Latn kea_Latn